text: Una abraçada contra totes les pors: els pares del nen mort a l'atemptat amb l'imam de Rubí
  Una abraçada contra totes les pors: els pares del nen mort a l'atemptat amb l'imam de Rubí
  Uns set-cents manifestants es concentren contra els atemptats de Barcelona i Cambrils
  El pare del menor mort a l'atemptat de la Rambla de Barcelona i un imam de Rubí, Driss Salym, es van abraçar ahir en una concentració davant la casa de la vila d'aquesta ciutat, com a mostra d'unitat i de convivència.
  This is Catalonia. Father of 3-year-old kid killed in 17A Barcelona killings embraces Imam of Rubí pic.twitter.com/YLZk4iIgVJ
  — JNRoca i Ferreras (@tonistrubellt) 24 d'agost de 2017
  Uns set-cents manifestants, segons fonts municipals, es van concentrar davant les portes de la casa de la vila com a resposta a la crida per demostrar la repulsa als atemptats i el suport als familiars dels dos veïns assassinats a la Rambla de Barcelona –un nen de tres anys i l'oncle de la seva mare.
  Unitat i convivència: aquest fou el missatge que va voler llançar la batllessa, Anna María Martínez, que va avisar que es combatria el 'fanatisme' que pretenia crear pànic, terror i desconfiança. 'Viure sense por és l'únic camí per a fer front al dolor i al terror davant la fragilitat de la vida', va dir.
  L'acte es va acabar amb un minut de silenci, acompanyat de la peça musical del 'Cant dels ocells' de Pau Casals.